
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL 2017 METŲ RAJONO SAVIVALDYBĖS BIUDŽETO PROJEKTO RENGIMO

2016 m. lapkričio 28 d. Nr. AT-1095 

Šakiai


Vadovaudamasi Lietuvos Respublikos Vyriausybės 2001 m. gegužės 14 d. nutarimu Nr. 543 patvirtintų Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių 20, 21, 22 punktais, 2009 m. birželio 25 d. rajono savivaldybės tarybos sprendimu Nr. T-243 „Dėl savivaldybės administracijos seniūnijų veiklos programų sudarymo ir asignavimų paskirstymo tvarkos aprašo tvirtinimo“, 2013 m. lapkričio 5 d. įsakymu Nr. AT-1219 patvirtintu rajono savivaldybės biudžeto rengimo tvarkos aprašu bei rajono savivaldybės tarybos 2016 m. spalio 28 d. sprendimo Nr. T-341 „Dėl pavedimo vykdyti rajono savivaldybės administracijos direktoriaus pareigas bei priemokos nustatymo“ 1.1 punktu, 

1. Į p a r e i g o j u:


1.1.  savivaldybės asignavimų valdytojus:


1.1.1. pateikti iki 2016 m. gruodžio 31 d. savivaldybės administracijos Biudžeto ir turto skyriui planuojamų išlaidų sąmatas 2017 metams pagal valstybines funkcijas ir numatomas tvirtinti programas;


1.1.2. asignavimus (išskyrus švietimo įstaigose ir išskyrus darbo apmokėjimą bei komunalinius mokesčius) planuoti neviršijant 2016 m. vasario 18 d. patvirtinto rajono savivaldybės biudžeto lygio;


1.1.3. asignavimus švietimo įstaigose (išskyrus Šakių rajono meno mokyklą, Šakių jaunimo kūrybos ir sporto centrą, Šakių rajono pedagoginę psichologinę tarnybą) ūkio reikmėms  (išskyrus komunalinių paslaugų bei pavėžėjimo išlaidų straipsnius) planuoti:


1.1.3.1. bendrojo lavinimo mokyklose ir juridinio asmens statusą turinčiose ikimokyklinio ugdymo įstaigose ryšių, transporto išlaidoms, spaudiniams, kitoms prekėms ir paslaugoms – 2 900 Eur metams;


1.1.3.2. bendrojo lavinimo mokyklose, turinčiose pradinio ugdymo skyrių papildomai skiriama 580 Eur, turinčiose pagrindinio ugdymo skyrių – 870 Eur, mokykloje – daugiafunkciame centre – 1 450 Eut;


1.1.3.3. papildomai 1 mokiniui bendrojo lavinimo įstaigoje planuoti 50 Eur, 1 vaikui ikimokyklinio ugdymo įstaigoje, skyriuje ir ikimokyklinio priešmokyklinio ugdymo grupėje  – 125 Eur. Ikimokyklinio ugdymo įstaigoje, dirbančioje visus metus, norma 1 vaikui didinama 10 procentų;

1.1.3.4. Gelgaudiškio specialiojo ugdymo centro „Šaltinis“ 1 vaikui 125 Eur;


1.1.3.5. lėšas maitinimui planuoti pagal 2016 m. faktines išlaidas;


1.1.3.6. Gelgaudiškio specialiojo ugdymo centre gyvenantiemns vaikams maitinimo išlaidas planuoti po 2,75 Eur, o atvykstantiems - po 1,46 Eur dienai. 


1.1.4. derinti su Biudžeto ir turto skyriaus vedėja Egidija Grigaitiene planuojamus asignavimus valstybinėms (perduotoms savivaldybei) funkcijoms vykdyti;

1.1.5. neplanuoti lėšas priešgaisrinių tarnybų funkcijoms vykdyti;

1.1.6. asignavimus mokinių pavėžėjimui pagal rajono administracijos direktoriaus įsakymu patvirtintus maršrutus planuoti 38 savaitėms. 


1.1.7. planuoti lėšas darbo užmokesčiui ir Sodros įmokoms atsižvelgiant į savivaldybės administracijos direktoriaus įsakymais patvirtintą įstaigų rekomenduojamą pareigybinę struktūrą ir nustatytus rekomenduojamus darbo užmokesčio priskaitymo koeficientus bei įstaigų vadovų įsakymais patvirtintą pareiginę struktūrą. Minimalią mėnesinę algą skaičiuoti 380 Eur;


1.1.8. asignavimus komunalinėms išlaidoms:

1.1.8.1. elektrai ir šildymui planuojamus asignavimus derinti su Ūkio skyriaus vyriausiąja specialiste Aušra Slidziauskiene;



1.1.8.2. šaltam ir karštam vandeniui planuoti asignavimus pagal patvirtintus tarifus ir normas;
1.1.8.3. asignavimai šiukšlių išvežimui planuojami pagal pasirašytas sutartis;

1.2. rajono savivaldybės seniūnijų seniūnus;


1.2.1. pateikti iki 2017 m. sausio 20 d. savivaldybės administracijos Regioninės plėtros skyriui parengtas seniūnijų veiklos programų projektus;


1.2.2. nustatyti, jog seniūnai atsako už seniūnijų veiklos programų sudarymą ir vykdymą neviršijant patvirtintų asignavimų, už skirtų asignavimų efektyvų, atitinkantį programoje nustatytus tikslus, naudojimą;


2.  N u s t a t a u,  jog asignavimų valdytojai atsakingi už laiku ir teisingai pateiktus duomenis.

Administracijos direktoriaus pavaduotoja,





l.e. direktoriaus pareigas







Inga Cibulskienė
Parengė



Biudžeto ir turto skyriaus buhalterė

